เมื่อรู้สึกว่าอวัยวะเพศติดเชื้อจากการที่ปัสสาวะออกมาเป็นสีขาวควรจะไปตรวจเช็คอาการได้ที่ไหนว่าติดเชื้อหรือไม่?
สวัสดีค่ะ การมีปัสสาวะออกมาเป็นสีขาว หากเป็นขาวขุ่น ไม่ใช่สีใส ในผู้ชาย อาจเกิดจาก1. ติดเชื้อโรคติดต่อทางเพศสัมพันธ์ เช่น หนองในแท้ แต่อาการหลักคือจะมีหนองไหลจากท่อปัสสาวะ หากเป็นหนองในเทียม ก็จะมีมูกข้นๆ หรือใสออกจากท่อปัสสาวะ และมีแสบหรือขัดขณะปัสสาวะ2. ท่อปัสสาวะอักเสบจากการติดเชื้ออื่นๆ ที่ไม่ใช่โรคติดต่อทางเพศสัมพันธ์ จะมีอาการปัสสาวะขัดหรือแสบขณะปัสสาวะ ปัสสาวะขุ่น โดยมักเป็นสีเหลืองขุ่น หรือมีเลือดปน3.ปลายองคชาตอักเสบ (balanitis) ที่ไม่ได้เกิดจากการติดโรคติดต่อทางเพศสัมพันธ์ โดยเกิดจากการรักษาสุขอนามัยบริเวณอวัยวะเพศที่ไม่ดี ซึ่งอาจเกิดจากการติดเชื้อราหรือเชื้อแบคทีเรียก็ได้ อาการคือผิวหนังที่บริเวณปลายองคชาตจะบวมแดง หรืออาจมีผื่นแดง และมีอาการเจ็บ คัน หรือระคายเคืองปวดร่วมด้วย นอกจากนี้อาจมีน้ำเหลือง หรือขาวข้นๆ ออกจากท่อปัสสาวะได้ในเบื้องต้นก็ควรพยายามดื่มน้ำเปล่ามากๆ ไม่ดื่มชา กาแฟ และแอลกอฮอล์ และควรงดการมีเพศสัมพันธ์ไปก่อน นอกจากนี้ ควรล้างทำความสะอาดอวัยวะเพศทุกครั้งที่อาบน้ำ โดยการถลกหนังหุ้มปลาย และถูปลายองคชาตและหนังหุ้มปลายด้วยนิ้วมือให้สะอาด ควรล้างมือทุกครั้งก่อนจับอวัยวะเพศเพื่อปัสสาวะ และต้องถลกหนังหุ้มปลายทุกครั้งที่ปัสสาวะ เพื่อป้องกันปัสสาวะตกค้างหมักหมมหากยังคงมีอาการผิดปกติ ก็ควรไปพบแพทย์ โดยอาจเป็นศัลยแพทย์ทางเดินปัสสาวะ หรือเป็นอายุรแพทย์เฉพาะทางด้านโรคติดเชื้อ หรือเแพทย์เฉพาะทางโรคผิวหนังและโรคติดต่อทางเพศสัมพันธ์ก็ได้ค่ะ ซึ่งสามารถไปตรวจยังโรงพยาบาลที่มีแพทย์เฉพาะทางดังกล่าวค่ะ